ช่วงนี้ใช้ชีวิตตอนเย็นๆอยู่แถวนี้ พอเข้าสู่เทศกาลเจแล้วก็เลยถือโอกาสตระเวณชิมอาหารเจแถวนี้ดูค่ะ

เริ่มกันที่ร้านแรกอย่างร้านอินเตอร์ ตั้งอยู่ปากซอยสยาม สแควร์ 9 ตรงข้ามกับร้านยาซูรูฮะ ที่ร้านตอนนี้แขวนธงเจสีเหลืองเด่นเป็นสง่า คนใช้บริการตอนเย็นก็ยังเยอะเหมือนเคย เมนูเจที่นี่มีตั้งแต่ราดหน้า ผัดซีอิ๊ว ผัดหมี่ ไปจนถึงกับข้าวต่างๆ มีไม่ให้เลือกไม่มากนักค่ะ และยังคงจำหน่ายเมนูปกติคู่ไปด้วย 

วันนี้เรามาลองเมนูเส้นหมี่ผัดซีอิ๊วเจ 80 บาท เป็นผัดซีอิ๊วที่ผัดมากับเห็ดฟาง เห็ดหอม แครอทข้าวโพดอ่อน คะน้าและกะหล่ำ (ใจร้ายมาก นึกว่ามีหมี่กึงด้วย) รสชาติเค็มไปนิดค่ะ ก้านคะน้าค่อนข้างแข็งมว๊าก แอบรู้สึกไม่คุ้มเลย เครื่องน้อยมาก มีแต่ผัก ???? ปริมาณก็ตามปกติที่ขายค่ะ

สำหรับเครื่องปรุงที่นี่เค้าแยกส่วนกันกับไม่เจค่ะ มีกระดาษแปะไว้ชัดเจน ใครสนใจตามมาลองดูได้นะคะ ;))